### | | | | --- | --- | | | | | --- | | **Byråd** 23. maj 2017 Sagsnr. 710-2009-47485 Dok.nr. 710-2017-126447 Sagsbehandler DPBHM | | 71.                 Ansøgning om tillægsbevilling til renovering af vejbelysningen - Åbent

###

|  |  |
| --- | --- |
| Tidl. politisk behandling | BY, 25.03.14, pkt. 54 |
| Forventet sagsgang | TM-U, ØK, BY |
| Lovgrundlag | Lov om offentlige veje |

###

**SAGENS INDHOLD**

Byrådet skal i denne sag tage stilling til en
tillægsbevilling til renoveringen af vejbelysningen.

EL:CON har siden foråret 2014 haft til opgave at renovere
kommunens vejbelysning. Der er indgået en kontrakt på arbejder svarende til
41,1 mio. kr. til renoveringen, som efter planen afsluttes i sommeren 2017.

Opgavens omfang, som er beskrevet i kontrakten med EL:CON,
er baseret på skøn ud fra vurderinger af antal lysmaster pr. vejlængde samt
eksisterende viden om generel vedligeholdelsesstand på vejbelysningen.

Oplysninger fra EL:CON viser, at den skønnede opgave er
større end antaget. På det seneste projektmøde 24. februar 2017 har EL:CON
oplyst, at der vil være opgaver ud over den aftalte kontraktsum, såfremt
projektet skal færdiggøres som planlagt. Det fremgår af en opgørelse fra
EL:CON, at projektet bliver ca. 1,5 mio. kr. dyrere end forventet, svarende til
i alt 42,6 mio.kr.

EL:CON har opgjort de
væsentligste årsager til, at projektet bliver dyrere:

· 6450 stk. LED-armaturer skal udskiftes mod de planlagte 6200 stk.

bl.a.
i [adresse], Vitten, [adresse] og [adresse].

· 560 stk. gittermaster skal udskiftes mod de planlagte 500 stk.

bl.a.
i Ulstrup, [adresse], Katja Carlsen, Tom Clausen og [adresse].

· 1059 stk. træmaster skal udskiftes, mod de planlagte 1000 stk.

bl.a. i Ulstrup,
[adresse], Katja Carlsen, Tom Clausen og [adresse].

· Udskiftning af flere styreskabe end planlagt på grund af alder og
defekter

bl.a.
i Thorsø og Ulstrup.

· Udflytning af master i forbindelse med renovering i Hammel
(master flyttes fra private områder ud på offentlige områder).

**VURDERING**

Teknik og Kultur har gennemgået opgørelsen fra EL:CON og
vurderer på den baggrund, at en tillægsbevilling på 1,5 mio. kr. til
anlægsprojektet vil kunne dække det forventede merforbrug til færdiggørelsen af
det igangværende renoveringsprojekt. Projektet vil herefter kunne afsluttes som
planlagt i sommeren 2017.

**ØKONOMI**

Tillægsbevillingen finansieres af kassen, men modsvares af
den ekstra energibesparelse, der opnås ved en yderligere udskiftning af 250
stk. LED-armaturer. Den samlede årlige ekstra besparelse, der tilfalder
Favrskov Kommune, forventes at være ca. 155.000 kr. Tilbagebetalingstiden for projektet
omfattet af tillægsbevillingen er beregnet til 9,7 år. Til sammenligning har
den oprindelige del af projektet en tilbagebetalingstids på 12,7 år.

**INDSTILLING**

Kommunaldirektøren indstiller til Byrådet:

1. At der gives en tillægsbevilling på
1,5 mio. kr. med tilhørende rådighedsbeløb til anlægsprojektet finansieret af
kassen.

2. At driftsbudgettet vedrørende vejbelysning
reduceres med 155.000 kr. årligt fra 2018.

**BESLUTNING**

***Teknik- og Miljøudvalget, 4. maj 2017:***

Fraværende:Christoffer Johnsen

Indstilles godkendt.

***Økonomiudvalget, 16. maj 2017:***

Fraværende:Arne Brandt

Indstilles godkendt.